Idegen nyelvi mérés (angol nyelv) 2019.

2019. május 22-én zajlott az idegen nyelvi országos mérés az Oktatási Hivatal előírása alapján. Iskolánk 6. és 8. osztályos tanulói angol nyelvi mérésen vettek részt. A mérés 6. évfolyamon a KER szerinti A1-es, 8. évfolyamon a KER szerinti A2-es nyelvi szintet méri. Az előírt szint teljesítéséhez a maximális pontszám 60%-át kell elérni. Jól teljesítőnek szokták számítani azt az iskolát, ahol a résztvevők legalább 80%-a megfelelt minősítést szerez.

Iskolánkban a 6. évfolyamon a teljes osztály, 23 fő vett részt a mérésben. A résztvevők átlagos eredménye 73% volt. 19-en érték el az előírt szintet, vagyis a tanulók 83%-a szerzett *megfelelt* minősítést.

8. évfolyamon 22 fő vett részt a mérésben. A résztvevők átlagos eredménye 76% volt. 19-en érték el az előírt szintet, vagyis a résztvevő tanulók 86%-a szerzett *megfelelt* minősítést.